Gerard Butler Kini Menjadi Kapten Kapal Selam Dalam Trailer Hunter Killer
Summit Premiere telah melancarkan trailer pertama filem perang Hunter Killer yang dibintangi Gerard Butler. Anda boleh tonton trailer dibawah berserta poster dan gambar pertama filem tersebut. Kapten kapal selam US, Captain Joe Glass lakonan Gerard Butler sedang menjejaki panggilan kecemasan kapal selam US yang lain ketika beliau mendapat tahu berlakunya rampasan kuasa di Rusia. Dengan presiden Russia diculik, Kapten Glass perlu mengumpulkan pasukan elite Navy SEAL, menyusup masuk ke perairan musuh dan menyelamatkan presiden Russia dan juga menghalang dari berlakunya Perang Dunia Ketiga. Filem ini turut dibintangi Gary Oldman, Common, Linda Cerdelline dan Toby Stephen. Hunter Killer merupakan sebuah filem aksi thriller yang akan memaparkan aksi didarah dan juga dilautan. Diarahkan oleh Donovan Marsh, manakala lakonlayar ditulis oleh Arne L. Schmidt dan James Moss. Filem ini diadaptasikan dari buku Firing Point yang ditulis oleh George Wallace dan Don Keith. Hunter Killer akan ditayangkan dipawagam US pada 26 Oktober 2018.